নায়ক রিয়াজের ক্যারিয়ারের টার্নিং পয়েন্ট ধরা হয় ‘প্রাণের চেয়ে প্রিয়’ ছবিটিকে। মহম্মদ হান্‌নান পরিচালিত ১৯৯৭ সালে মুক্তিপ্রাপ্ত ব্লকবাস্টার ও ব্যবসাসফল ছবিটিতে রিয়াজের বিপরীতে অভিনয় করে নজর কেড়েছিলেন নবাগতা রাভিনা। এরপর আর অভিনয়ে দেখা মেলেনি আলো ছড়িয়ে নিভে যাওয়া রাভিনারও। ছবিতে ‘তুমি আমার প্রাণের চেয়ে প্রিয়’ এবং ‘পড়ে না চোখের পলক’ শিরোনামের গান দুটি এখনো শোনা যায় গানপ্রেমীদের মুখে মুখে। ছবিতে আরও অভিনয় করেছিলেন খল-অভিনেতা রাজিব, হুমায়ূন ফরীদি, আনোয়ার হোসেন এবং কৌতুক সম্রাট দিলদার।